Die vrystaande eenslaapkamer-eenheid is op die eienaar se perseel geleë en het slaapplek vir 2 volwassenes met 'n kind tot en met 2 jaar oud. Die slaapkamer het 2 enkelbeddens wat in 'n koninggrootte-bed omskep kan word en 'n en suite-badkamer met 'n stort. 'n Kot en 'n hoë stoeltjie kan vir 'n kind onder 2 jaar beskikbaar gestel word, maar moet vooraf gerëel word.
Die kombuisie is toegerus met 'n yskas, mikrogolfoond, stoof, broodrooster en ketel, en in die sitkamer is daar 'n rusbank, TV met volledige DStv, DVD-speler en 'n etenstafel. Ander geriewe in die eenheid sluit gratis WiFi, 'n privaat tuin, 'n braai-area en veilige parkeerplek in.